Το **Transfermarkt** είναι γερμανικός ιστότοπος που ανήκει στην εταιρεία Axel Springer SE και ειδικεύεται σε ποδοσφαιρικές πληροφορίες, όπως σκορ αγώνων, αποτελέσματα, στατιστικά, νέα μεταγραφών και αξίες παικτών. Σύμφωνα με το IVW, βρίσκεται ανάμεσα στους 25 πιο δημοφιλείς γερμανικούς ιστότοπους, ενώ αποτελεί και έναν από τους μεγαλύτερους αθλητικούς ιστότοπους μετά το kicker.de.

Ο ιστότοπος περιλαμβάνει μεταξύ άλλων βαθμολογίες πρωταθλημάτων, αποτελέσματα αγώνων, νέα μεταγραφών, αγώνες και αξίες παικτών. Παρά τις αξίες των παικτών που αναφέρει η ιστοσελίδα, μαζί με κάποια άλλα γεγονότα, που είναι κυρίως εκτιμήσεις, ερευνητές από το Κέντρο Οικονομικών Επιδόσεων ανακάλυψαν ότι οι «φήμες» για μεταγραφές παικτών που βγαίνουν από το Transfermarkt είναι σε μεγάλο βαθμό ακριβείς.

Αυτές οι εκτιμώμενες αξίες παικτών ενημερώνονται κάθε λίγους μήνες, λαμβάνοντας υπόψη τον τρόπο με τον οποίο κινείται η αγορά του ποδοσφαίρου. Οι εν λόγω εκτιμήσεις μπορεί να είναι ελαφρώς χαμηλότερες ή υψηλότερες από ό,τι μπορεί να υποδηλώνει η τρέχουσα αγωνιστική φόρμα των παικτών και επομένως την κανονική τους αξία.

Ιστορία
-------

Η ιστοσελίδα δημιουργήθηκε τον Μάιο του 2000, από τον Ματάις Σάιντελ προκειμένου να παρακολουθεί παίκτες και μεταγραφικούς στόχους που αφορούσαν αρχικά την γερμανική ομάδα της Βέρντερ Βρέμης πριν η λειτουργία της επεκταθεί και για άλλες ομάδες, γερμανικές και μη. Ο ιστότοπος αρχικά επικεντρώθηκε στις πληροφορίες αναφορικά με ποδοσφαιριστές, αλλά σταδιακά το εύρος των πληροφοριών επεκτάθηκε σε μάνατζερ, πράκτορες και άλλο προσωπικό. Το 2008, ο εκδοτικός οίκος Axel Springer απέκτησε το πλειοψηφικό μερίδιο του 51% του Transfermarkt, με τον Σάιντελ να διατηρεί το υπόλοιπο 49%. Η αγγλική έκδοση της ιστοσελίδας ανέβηκε στο διαδίκτυο το 2009.

Στις 19 Μαΐου 2014, υπήρξε μια επανέκδοση της ιστοσελίδας για τη λεγόμενη αναβάθμιση της στην «έκδοση 4». Κατά τη πορεία προετοιμασίας αυτής της ενημέρωσης, η ιστοσελίδα αντιμετώσισε τόσο τεχνικά όσο και νομικά ζητήματα διακομιστή, καθώς τα προσωπικά δεδομένα ήταν ορατά σε άλλους χρήστες για αόριστο χρονικό διάστημα. Για 48 ώρες η διαθεσιμότητα της ιστοσελίδας ήταν πολύ περιορισμένη, με αποτέλεσμα πολλοί χρήστες του διαδικτύου, κυρίως μέσω της κοινωνικής πλατφόρμας του Facebook, να προβαίνουν σε συνεχή ποστ παραπόνων.  Η μεγαλύτερη κριτική που δέχτηκε από τους χρήστες ήταν η νέα δομή και εμφάνιση της ιστοσελίδας, η οποία χαρακτηρίστηκε ως περίπλοκη. Ως αποτέλεσμα, το Transfermarkt προέβη σε δημόσια συγγνώμη για τα περιστατικά και τα ζητήματα που προκλήθηκαν λόγω της συγκεκριμένης αναβάθμισης. 

Μέχρι το 2021, το Transfermarkt είχε περίπου 39 εκατομμύρια επισκέπτες μηνιαίως και 680.000 εγγεγραμμένους χρήστες.

Παραπομπές
----------

1. ↑  «Report for transfermarkt.co.uk | Norton Safe Web». Safeweb.norton.com. Ανακτήθηκε στις 26 Μαΐου 2013.
2. ↑  «The Football Portal for the Premier League and Transfer Rumour Forum». transfermarkt.co.uk. Ανακτήθηκε στις 26 Μαΐου 2013.
3. ↑  Schröder, Jens (8 Σεπτεμβρίου 2010). «Online-IVW: Sport gewinnt, News verliert» [Online-IVW: Sport wins, News loses]. meedia.de. Ανακτήθηκε στις 27 Ιουλίου 2013.
4. ↑  Ahrens, Peter (6 Αυγούστου 2010). «Bundesliga-Transfers: Magie des Pinkepinke-Plans» [Bundesliga transfers: Magic of the dough plan] (στα Γερμανικά). Spiegel Online. Ανακτήθηκε στις 26 Ιουλίου 2013.
5. ↑  Bryson, Alex· Frick, Bernd· Simmons, Rob (Σεπτεμβρίου 2009). «The Returns to Scarce Talent: Footedness and Player Remuneration in European Soccer» (PDF). cep.lse.ac.uk. Ανακτήθηκε στις 26 Ιουλίου 2013.
6. 1 2 3  Smith, Rory (12 Αυγούστου 2021). «The Wisdom of the Crowd». *nytimes.com* (στα Αγγλικά). The New York Times.
7. ↑  «Axel Springer übernimmt Mehrheit an Deutschlands größter Fußball-Community» [Axel Springer acquires majority stake in Germany's biggest football community]. meedia.de. 23 Σεπτεμβρίου 2008. Ανακτήθηκε στις 27 Ιουλίου 2013.
8. ↑  Linder, Armin (20 Μαΐου 2014). «Daten-Leck bei Transfermarkt.de» [Data leak on Transfermarkt.de] (στα Γερμανικά). TZ.de. Ανακτήθηκε στις 23 Ιουλίου 2014.
9. ↑  Wietlisbach, Oliver (20 Μαΐου 2014). «Am Montag lancierte "Transfermarkt" seine neue Website. Dabei ging schief, was schief gehen konnte. Sogar private Nachrichten waren plötzlich für andere einsehbar» [On Monday "Transfermarket" launched a new website. Everything that could go wrong, went wrong. Even private messages were suddenly visible to others.] (στα Γερμανικά). watson.ch. Ανακτήθηκε στις 23 Ιουλίου 2014.
10. ↑  Seidel, Matthias (23 Μαΐου 2014). «Transfermarkt sagt Entschuldigung» [Transfermarkt apologizes] (στα Γερμανικά). transfermarkt.de. Ανακτήθηκε στις 23 Ιουλίου 2014.

Εξωτερικοί σύνδεσμοι
--------------------

* Επίσημη ιστοσελίδα (στα Αγγλικά)
* Πολυμέσα σχετικά με το θέμα  Transfermarkt στο Wikimedia Commons